Á vormánuðum var bókin Magnetic Resonance in Food Science , Challenges in a Changing World gefin út í kjölfar vel heppnaðar ráðstefnu sem Matís hélt í Norræna húsinu dagana 15. - 17. september 2008 um notkunarmöguleika kjarnaspunatækni ( Magnetic Resonance ) í matvælaframleiðslu og matvælarannsóknum . Meginmál Bókinni er ritstýrt af Maríu Guðjósdóttur , verkefnastjóra og doktorsnema hjá Matís , ásamt Professor Peter Belton við Háskólann í East Anglia og Graham Webb frá Royal Society of Chemistry . Bókin er gefin út af Royal Society of Chemistry í Bretlandi . Ráðstefnuna sóttu 80 þátttakendur hvaðanæva að úr heiminum og kynntu þar rannsóknaniðurstöður sínar . Þar af voru 32 verkefni kynnt í fyrirlestrum og 32 sem veggspjöld . Bókin sem nú er komin út samanstendur af 29 greinum þessara vísindamanna og flokkast greinarnar í fjóra kafla ; New Techniques ; Food Systems and Processing ; ESR and other Techniques ; Fish and Meat . Frekari upplýsingar um ráðstefnuna má finna á heimasíðu hennar www.matis.is / mrinfood 2008 Fyrir áhugasama má nálgast bókina hjá Matís með því að senda tölvupóst til Maríu Guðjónsdóttur ( mariag@matis.is ) eða panta í síma 422 5091 . Ráðstefnan var níunda ráðstefnan í ráðstefnuröðinni International Conference on the Applications of Magnetic Resonance in Food Science , en ráðstefnurnar eru haldnar annað hvert ár . Næsta ráðstefna verður haldin haustið 2010 í Clermont í Frakklandi á vegum L‘Institut National de la Recherche Agronomique ( INRA ) í Frakklandi .